તમામ શંકાઓને ફગાવી દઈને અમેરિકી રાષ્ટ્રપતિ ડોનાલ્ડ ટ્રમ્પએ માની લીધું છે કે, વોશિંગ્ટન પોસ્ટના પત્રકાર જમાલ ખગોશીની કોઈ ધંધાદારી હત્યારાએ જ હત્યા કરી છે. બે અઠવાડિયા પહેલા વાયરલ થયેલા એક ઓડિયો ક્લીપમાં દાવો કરવામાં આવ્યો હતો કે, તુર્કી સ્થિત સાઉદી આરબના દૂતાવાસ પહોચેલા ખગોશીની તડપાવી તડપાવીને હત્યા કરવામાં આવી હતી. ત્યારે અમેરિકી રાષ્ટ્રપતિએ તેની સામે શંકા વ્યકત કરી હતી. તે વખતે તેમણે તુર્કી અને અમેરિકી એજન્સીઓને આ મામલે તપાસ કરવા આદેશ આપ્યા હતા. આ સાથે ટ્રમ્પ એ ધમકી પણ આપી હતી કે, જો ખગોશીની હત્યાનો મામલો સાચો નીકળ્યો તો સાઉદી આરબે તેના ગંભીર પરિણામો ભોગવવા પડશે.